भारत में लग्जरी कारों में बाजी मारी बीएमडब्ल्यू ने  
जर्मन कंपनी बीएमडब्ल्यू ने सोमवार को कहा कि 2010 में वह भारत में शीर्ष लग्जरी कार निर्माता रही और उसने 6,246 इकाई कारें बेचीं।
जर्मन कंपनी बीएमडब्ल्यू ने सोमवार को कहा कि 2010 में वह भारत में शीर्ष लग्जरी कार निर्माता रही और उसने 6,246 इकाई कारें बेचीं।  बीएमडब्ल्यू इंडिया ने कहा है कि आलोच्य वर्ष में उसकी ब्रिकी 73 प्रतिशत बढ़ी और लग्जरी कार बाजार में उसकी 40 प्रतिशत हिस्सेदारी है। भारत का लग्जरी कार बाजार लगभग 15,000 इकाई सालाना का है।  बीएमडब्ल्यू इंडिया के अध्यक्ष एंद्रेस शॉफ ने कहा, ब्रिकी वृद्धि दर के लिहाज से भारत बीएमडब्ल्यू के लिए शीर्ष तीन बाजारों में है। भारत से पहले चीन तथा कोरिया है। उन्होंने कहा कि बीएमडब्ल्यू ने 2010 में भारत में लक्ष्य से अधिक कारें बेचीं। कंपनी ने 4,200 कारें बेचने का लक्ष्य रखा था।